cyanic-selkie/wikianc huggingface dataset:
Էլեկտրական իմպեդանս
Կիրառված լարման ընդհանուր արդյունք կհանդիսանա հաստատուն լարման շեղման և փոփոխական հոսանքի սինուսոիդալ ալիքի լարման վերադրումը։
Ենթադրվում է, որ փոփոխական լարման փուլի շեղման անկյունը հավասար է զրոյի, հետևաբար, լարումը հանդիսանում է հենակետային ազդանշան փուլային անկյունը որոշելու համար։ Պատասխան հոսանքը բաղկացած է հաստատաուն և փոփոխական բաղադրիչներից։
Փոփոխական հոսանքը կարող է շեղված լինել լարումից ըստ ժամանակային սանդղակի։ Այդ դեպքում այս երկու փոփոխականները նույն փուլում չեն գտնվում։ Կոնդենսատորի դեպքում հոսանքի հապաղումը տեղի է ունենում  վայրկյանով, այն դեպքում երբ ինդուկտիվությունը բերում է   վայրկյանով հոսանքի ուշացում լարումից։ Ի տարբերություն դիմադրության, որը հաճախությունից կախված չէ, էլեկտրական իմպեդանսը կարող է կախված լինել հաճախությունից։
Որպեսզի սահմանենք իմպեդանսը, փոփոխական լարումը և հոսանքը արտահայտենք կոմպլեքս արժեքներով, կիրառելով Էյլերի առնչությունները, որտեղ j=\sqrt{-1}
,            կամ
Լարման և հոսանքի համար կարելի է գրել
Z իմպեդանսը որոշվում է որպես փոփոխական հոսանքի լարման և փոփոխական հոսանքի հարաբերակցություն ՄՀ-ում միավորը Օհմ։
Ընդհանուր դեպքում շղթան իր մեջ պարունակում է դիմադրություններ, կոնդենսատորներ, ինդուկտիվ կոճեր, իսկ հոսանքը որոշվում է ընդհանուր դիմադրությամբ։ Երկու հաջորդական իմպեդանսներով ձևավորված հոսանքի համարժեք իմպեդանսը ստացվում է երկու  վեկտորների գումարմամբ։
Լրիվ հաղորդականություն
Զուգահեռ շղթայի  համարժեք դիմադրության հաշվարկի ժամանակ հարմար է օգտվել լրիվ հաղորդականությունից, որը որոշվում է որպես իմպեդանսին հակադարձ մեծություն :
Լրիվ հաղորդականությունը կարտահայտվի
Կոմպլեքս հարթության մեջ իմպեդանսի վեկտորը կողմնորոշված է  հորիզոնական առանցքի նկատմամբ \varphi անկյամբ։ Զուգահեռ շղթայի լրիվ հաղորդականությունը  կհաշվենք նրա մասը կազմող հաղորդականությունների գումարմամբ։
ՄՀ–ում  ունի   չափողականություն, նաև կոչվում է սիմենս (Սմ)։
Արտաքին հղումներ
Կատեգորիա:Էլեկտրատեխնիկա Կատեգորիա:Էլեկտրոնիկա
Փերիզե
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(9652) 1996 AF2
(9652) , աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 12-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 2,41643 ա. մ., առավելագույնը մոտենում է 2,0097 ա. մ. հեռավորության վրա և հեռանում 2,8232 ա. մ. ։ Արեգակի շուրջ մեկ ամբողջական պտույտ է կատարում 1372,02 երկրային օրվա ընթացքում, իր ուղեծրով շարժվելով միջինում 0,262387 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,97° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զավեն Ալմազյան
Զավեն Սարգիսի Ալմազյան (Завен Саркисович Алмазян, ), խորհրդահայ սերիական մարդասպան և բռնաբարող, ով սպանություններ է իրականացրել 1969-1970 թվականներին Դոնի Ռոստովում և Վորոշիլովգրադում։
Կենսագրություն
Զավեն Ալմազյանը ծնվել է 1950 թվականին Դոնի Ռոստովում։ Ազգությամբ հայ է։ Մանուկ տարիքում ուսման հետ զուգահեռ զբաղվել է ազատ ոճի ըմբշամարտով, սովորել է հատուկ հնարքներ, որոնք հետագայում մի քանի անգամ կիրառել է իր զոհերի նկատմամբ։ 1968 թվականին ավարտել է դպրոցը և ընդունվել տեխնիկում։ Հենց այդ ժամանակ էլ նրա հոգեկանի հետ խանգարումներ են տեղի ունեցել։ Այն աղջիկը, ում հետ Զավենը ցանկանում էր զրկվել կուսությունից, նախընտրեց Զավենի փոխարեն ուրիշին ։
1969 թվականի սկզբին Ալմազյանը սկսել է հարձակումներ գործել կանանց նկատմամբ։ Բոլոր դեպքերում է հարձակումները տեղի են ունեցել միևնույն սցենարով։ Նա զոհի դեմքին դանակ է պահել և ասել, որ նրան խաղաթղթի ժամանակ պարտվել են (իբր խաղացել են զոհի վրա), որից հետո նրան տարել է մի գաղտնի վայր և բռնաբարել։ Երրորդ հարձակման ժամանակ Ալմազյանը կորցրել է իր ուսանողական տոմսը, սակայն կարողացել է խաբել ոստիկանության աշխատակիցներին, ովքեր հետաքննում էին բռնաբարությունները, որ կորցրել է այն որոշ ժամանակ առաջ։ Վախենալով, որ կարող է բռնվել, գնացել է զինվորական կոմիսարիատ և խնդրել իրեն զորակոչել Խորհրդային բանակ ։
Ալմազյանը ծառայել է Վորոշիլովգրադի (ներկայումս Լուգանսկ) զորամասերից մեկում, որտեղ ծառայել է զորամասի խոզապահության ստորաբաժանումում։ Այդ հաստիքը նրան հնարավորություն է տվել խուսափել զորամասի ղեկավարության հսկողությունից և ինքնակամ լքել զորամասին տարածքը։ 1970 թվականի մարտի 26-ին իր առաջին հարձակումն է իրականացրել Վորոշիլովգրադում, իսկ հաջորդող երկու շաբաթների ընթացքում կատարել է, ընդհանուր առմամբ, 5 հարձակում։ Տեսնելով, որ հարձակումները ունեն սերիական բնույթ, ՆԳՆ մարզային ղեկավարությունը փողոցներում տեղակայեց ոստիկանական ուժեր և ազգային դրուժինաների շուրջ 300 անդամներ։ Վախենալով բռնվել՝ Ալմազյանը սկսել է հարձակումներ իրականացնել քաղաքի առավել քիչ բնակեցված հատվածներում ։
1970 թվականի ապրիլի 14-ին Ալմազյանը իրականացրել է իր առաջին սպանությունը։ Ժապավենաթելով կապելով 17-ամյա աղջկա ձեռքերը և վաֆլե սրբիչով փակելով նրա բերանը՝ նա բռնաբարել և խեղդամահ է արել աղջկան։ Որպես «պարգև»՝ նա վերցրել է զոհի ոսկեջրած ժամացույցը ։
1970 թվականի մայիսի 16-ին աղջիկներից մեկին բռնաբարելու փորձի ժամանակ ձերբակալվել է ոմն Վիտալի Վլասով։ Նա խոստովանել է, որ 1966- 1970 թվականներին իրականացրել է բռնաբարություններ (ընդհանուր առմամբ ապացուցվել է բռնաբարության 22 դեպք), սակայն հրաժարվել է ընդունել սպանությունների մեղադրանքները։ Արդյունքում, Վլասովը դատապարտվել է 15 տարվա ազատազրկման։ Շուտով, 13-ամյա աղջկա բռնաբարելու փորձի ժամանակ ձերբակալվել է ևս մեկ ենթադրյալ սերիական մարդասպան, սակայն նա նույնպես չի եղել այն անձը, ում փնտրում էր ոստիկանությունը։ Ոստիկանությունը ստանում է անանուն մի նամակ, որի հեղինակը պնդում էր, թե գիտի, թե ով է մարդասպանը, սակայն քննության ժամանակ այդ փաստերը նույնպես չհաստատվեցին ։
1970 թվականի հուլիսի 4-ին Ալմազյանը բռնաբարել է և սպանել ևս մի 17-ամյա աղջկա։ Հանցագործության վայրում նա թողել է «Սելսկայա ժիզն» (բառացի՝ Գյուղական կյանք) թերթի մի կտոր։ 1970 թվականի օգոստոսի 6-ին նա հարձակվել է 20-ամյա մի աղջկա վրա, ով աշխատանքից տուն էր վերադառնում, սակայն անցորդի միջամտությունը ստիպել է նրան փախչել։ 1970 թվականի սեպտեմբերի 22-ին Ալմազյանը նորից իրականացրել է անհաջող հարձակում՝ փախչելով պատահական անցորդների միջամտության արդյունքում։ Հանցագործության վայրում նա նետել է սավանի մի կտոր, որի վրա եղել է զորամասի շտամպը (դրոշմ)։ Սակայն հետաքննությունը, փորձաքննության ժամանակ տեղի ունեցած սխալի պատճառով, չի կարող օգտվել այս հանգամանքից, քանի որ փորձաքննիչները սխալ էին նշել շտամպի վրայի առկա թվերը ։
1970 թվականի հոկտեմբերի 27-ին Ալմազյանը բռնաբարել և սպանել է 20-ամյա մի աղջկա՝ վերցնելով նրա ականջօղերը և կարմիր կոֆտան (կարմիր կարճ զգեստ)։ 1970 թվականի նոյեմբերի 7-ի լույս 8-ի գիշերը քաղաքային զբոսայգիներից մեկում հարձակվել է մի կնոջ վրա։ Ոչ հեռու գտնվող դրուժինիկները սկսել են հետապնդել Ալմազյանին։ Զբոսայգու խուզարկման արդյունքում Ալմազյանը և ևս հինգ կասկածյալներ բերման են ենթարկվել։ Մոլագարի զոհը անմիջապես ճանաչել է նրան ։
Մահապատիժ
Ալմազյանը շուտով խոստովանել է, որ ինքն է Դոնի Ռոստովում և Վորոշիլովգրադում իրականացրել հանցագործությունները։ Խուզարկման արդյունքում նրա կենցաղային սենյակում հայտնաբերվել են բոլոր այն իրերը, որոնք հանցագործը վերցրել էր սպանված և բռնաբարված կանանցից։ Ընդհանուր առմամբ, Ալմազյանը սպանել է երեք և բռնաբարել տասներկու կանանց։ Կիևի շրջանային ռազմական տրիբունալը Ալմազյանին դատապարտել է գնդակահարության։ ԽՍՀՄ բարձրագույն դատարանը որոշումը թողել է անփոփոխ։ 1973 թվականին մահապատիժը իրականացվել է ։
Արտաքին հղումներ
Կատեգորիա:Հայ մարդասպաններ Կատեգորիա:Սերիական մարդասպաններ Կատեգորիա:Խորհրդահայեր
The Black Label
The Black Label (더 블랙 레이블, ոճավորվում է՝ THEBLACKLABEL կամ THEBLΛƆKLΛBEL), հարավկորեական ձայնագրման լեյբլ և YG Entertainment-ի դուստր ընկերությունը։ Հիմնադրվել է 2015 թվականին՝ YG-ի պրոդյուսերներ Թեդիի և Kush-ի կողմից։
Պատմություն
2015 թվականի սեպտեմբերի 22-ին YG Entertainment-ը հայտարարել է անկախ սաբ լեյբլի մասին, որը գլխավորելու են YG-ի պրոդյուսերներ Թեդին և Kush-ը ։ Լեյբլի արտիստներից է Zion.T-ն, որը 2015 թվականին Կորեայում երկրորդ ամենալավ վաճառվող արտիստն էր՝ BIGBANG խմբից հետո։ 2017 թվականի մայիսի 3-ին Okasian-ը էքսկլյուզիվ պայմանագիր է կնքել The Black Label-ի հետ։ Դեննի Չանը (նախկինում հայտնի որպես Decipher) նույնպես պայմանագիր է կնքել լեյբլի հետ։ Լեյբլի արտիստներից է նաև Սոմին, որը պայմանագիր է կնքել 2018 թվականի սեպտեմբերին և դեբյուտ է կատարել 2019 թվականի հունիսի 13-ին ։
Արտաքին հղումներ
Կատեգորիա:Ձայնագրման լեյբլներ
Մալչևսկայա (Միլլերովսկի շրջան)
Մալչևսկայա (Мальчевская), գյուղ (ստանիցա) Ռուսաստանի Դաշնության Ռոստովի մարզի Միլլերովսկի շրջանում։ Մալչևսկի գյուղական համայնքի վարչական կենտրոնն է։ 2002 թ.-ի տվյալներով բնակչությունը կազմում է 3928 մարդ։
Կատեգորիա:Ռոստովի մարզի Միլլերովսկի շրջանի բնակավայրեր
Առնոլդ Շյոնբերգ
Առնոլդ Շյոնբերգը (Arnold Schönberg, ), ավստրիացի կոմպոզիտոր, երաժշտական տեսաբան, գրող, նկարիչ, գյուտարար։
Ծագումով հրեա է, ապրել է Ավստրիայում։  Նա ստեղծեց իր համախոհների խումբը (դպրոցը), ֆաշիզմի ժամանակ իբրև հրեա հետապնդվեց, գաղթեց ԱՄՆ, որտեղ և մահացավ։ Ունի ստեղծագործական մի քանի փուլ, սկզբում ռոմանտիկական, որտեղ կրում է Բրամսի ազդեցությունը, գրել է «Լուսավորված գիշեր» ծրագրային գործը լարային նվագախմբի համար, որտեղ հասել է զգացմունքների, նրբերանգների բազմազան պատկերմանը, իր իսկ առաջարկած սյուժեով։ Կինը և տղամարդը զբոսնում են լուսնի լույսով ողողված անտառում, կինը խոստովանում է իր մեղքերը, տղամարդը նրան հանգստացնում է և նրանց հոգիները ձուլվում են գիշերային բնության մեջ։
Հաջորդ փուլը, սկսած 20-րդ դարի սկզբից կապվում է էքսպրեսիոնիզմի հետ։ Տիպիկ էքսպրեսիոնիստական սյուժեով է օրինակ «Գարե ամրոցի երգը» օրատորիան։ Արքայի մասին է, որի սիրուհուն՝ հասարակ մի գեղջկուհու, սպանել է տալիս թագուհին։ Արքան վշտից մահացել է և երևում է ամրոցի մոտակայքում ուրվականի տեսքով՝ փնտրելով իր սպանված սիրուհուն։ Նման սյուժե կա «Սպասում» մոնոդրամայում։ Կնոջ մռայլ կանխազգացումներն են, որը գիշերով անտառում սպասում է իր սիրելիին, ապա մտնում է անտառի թավուտը և գիշերային ձայները ուժեղացնում են նրա սարսափը, ի վերջո գտնում է սիրելիի դիակը։ Օգտագործված է վոկալ տեխնիկայի լայն հնարավորություններ՝ մեզ արդեն ծանոթ գերլարված ճիչերը, որոնք գալիս են Մալերի սիմֆոնիաների վոկալ պարտիաներից։ Շյոնբերգի մոտ դա առավել ևս ընդգծվում է և այդ օպերան անվանվում է «ճիչերի դրամա»։
Ատոնալ շրջանի նշանակալի գործն է «Լուսնային Պիերո» կանտատը, մեներգչուհու համար՝ գործիքային անսամբլի կատարմամբ։ Պիերոն ավանդական կառնավալային կերպար է, բայց այս անգամ ներկայացվում է լուսնոտի կերպարանքով և սովորական երևույթները նրա աչքին երևում են տեսիլների ձևով, հաճախ որպես արյունալի տեսիլներ։ Երգող ձայնի պարտիան մասամբ կատարվում է արտասանությանը մոտ եղանակով, այս դեպքում նոտայի գլխին դրվում է խաչ՝ փոքրիկ։ Այսպիսի խոսակցական երգեցողությունը Շյոնբերգը անվանել է «շպրեխ-գեզանգ» (խոսակցական երգեցողություն Նվագակցող անսամբլը կազմված է 5 երաժիշտներից, բայց ընդգրկված են 8 գործիք, քանի որ ֆլեյտահարը նվագում է նաև պիկոլո ֆլեյտա, կլարնետահարները նաև բաս կլարնետ, ջութակահարը նաև ալտ, բացի դրանից կա նաև թավջութակ և դաշնամուր։ Սա օրինակ է ոչ ավանդական անսամբլի դիմելու։
«Փրկվածը Վարշավայից» գործը պատմում է համակենտրոնացման ճամբարի զոհերի մասին, հրաշքով փրկված ականատեսի անունից։ Դարձյալ կա արտասանող, նվագակցում է նվագախումբը, իսկ վերջում միանում է երգչախումբը՝ հրեական եկեղեցական երգեցողությամբ։
Ծանոթագրություններ
Կատեգորիա:Ավստրիացի կոմպոզիտորներ Կատեգորիա:Ավստրիացի երաժշտական տեսաբաններ Կատեգորիա:20-րդ դարի դասական կոմպոզիտորներ Կատեգորիա:Ավստրիացի դիրիժորներ Կատեգորիա:Ավստրիացի գրողներ Կատեգորիա:Ավստրիացի նկարիչներ
Սուռվա
Սուռվա (Surva), գյուղ Էստոնիայի Վիլյանդիմաա նահանգի Վիիռացի շրջանում։
2011 թվականի տվյալներով գյուղում բնակվում էր 33 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Վիիռացի շրջանի բնակավայրեր Կատեգորիա:Էստոնիայի գյուղեր
Ալավարի
Ալավարի (ალავარი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում ։
Դիրք
Գյուղը գտնվում է ծովի մակարդակից 310 մետր բարձրության վրա։ Շրջկենտրոն Մառնեուլից հեռու է 6 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Մառնեուլի շրջան
Լոխիոյա
Լոխիոյա (Лохиоя), գետ Ռուսաստանում, հոսում է Կարելական ինքնավար հանրապետությունում և Պիտկյարանտսկի շրջանում։ Գետաբերանը տեղակայված է Էնյայոկի գետի աջ ափին՝ 21 կմ հեռավորության վրա։ Գետի երկարությունը 13 կմ է։
Վտակներ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մոստովկա (Բերդի վտակ)
Մոստովկա (Мостовка), գետ Ռուսաստանում, հոսում է Նովոսիբիրսկի շրջանում, Ալթայի Հանրապետությունում։ Գետաբերանը տեղակայված է Բերդ գետի աջ ափին՝ 186 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Կոզիևկա (գյուղ, Կորոստիշևի շրջան)
Կոզիևկա (Козіївка), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1646 թվականին։
2001 թվականի տվյալներով Կոզիևկա գյուղում բնակվում էր 523 մարդ։ Բնակավայրը զբաղեցնում է 2579 կմ² տարածք։ Բնակչության խտությունը կազմում էր 202,79 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր Կատեգորիա:1646 թվականին հիմնադրված բնակավայրեր
Տոդնեվայս
Տոդնեվայս (Todtenweis), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Այխախ Ֆրիդբերգ շրջանի կազմում։ Բնակչությունը կազմում է 1363 մարդ (ըստ 2010 թվականի դեկտեմբերի 31-ի) ։ Տարածքը կազմում է 20,28 կմ²։ Պաշտոնական կոդ՝ 09 7 71 169։
Արտաքին հղումներ
Կատեգորիա:Գերմանիայի քաղաքներ
Ուկրաինայում Ժողովրդավարության պաշտպանությանը միտված լենդ-լիզի մասին օրենք 2022
2022 թվականի Ուկրաինայում Ժողովրդավարության պաշտպանությանը միտված լենդ-լիզի մասին օրենք (Ukraine Democracy Defense Lend-Lease Act of 2022), Ամերիկայի Միացյալ Նահանգների Կոնգրեսի ընդունած օրենքն է, ըստ որի Ուկրաինայի կառավարությանը Երկրորդ համաշխարհային պատերազմի  ժամանակվա լենդ-լիզի նման օգնություն  է տրամադրվելու ։
Նոր օրենքը վերացրել է բյուրոկրատական ​​խոչընդոտները և թույլ է տալիս ԱՄՆ կառավարությանը արագորեն զենք և այլ օգնություն տրամադրել Ուկրաինային մարտական ​​գործողությունների համար։ Ինչպես Երկրորդ համաշխարհային պատերազմի ժամանակ, առաքումները ստացողի համար կիրականացվեն անվճար, վճարումը հետաձգվում է մինչև ապագա ժամանակներ ։
Օրինագիծը միաձայն հավանություն է ստացել Սենատում 2022 թվականի ապրիլի 6-ին և ընդունվեց ապրիլի 7-ին՝ Ներկայացուցիչների պալատում քննարկման համար ։ Քննարկումը նշանակվել է ապրիլի 27-ին ։
Ապրիլի 28-ին Ներկայացուցիչների պալատը ձայների մեծամասնությամբ հաստատել է օրինագիծը ։
Քննադատություն
Օրենքի հաստատումից կարճ ժամանակ առաջ Կոնգրեսը հաստատել է 14 միլիարդ դոլարի օգնություն Ուկրաինային, իսկ ապրիլի 5-ին ԱՄՆ Պետդեպարտամենտը հայտարարել է 100 միլիոն դոլար արժողությամբ Ջավելին հակատանկային հրթիռային համալիրների (ՀՏՀՀ) և այլ նյութերի տրամադրման մասին ։
Ապրիլի 15-ին Ռուսաստանը նոտա է հղել նախագահ Բայդենի վարչակազմին՝ նախազգուշացնելով «անկանխատեսելի հետևանքների» մասին, եթե Ուկրաինային զենքի մատակարարումները չդադարեցվեն ։
Մայիսի 9-ին, երբ Ռուսաստանը նշել է 1945 թվականին նացիստական ​​Գերմանիայի դեմ տարած հաղթանակը, ԱՄՆ նախագահ Ջո Բայդենը ստորագրել է Ուկրաինայում Ժողովրդավարության պաշտպանությանը միտված լենդ-լիզի մասին օրենքը ։
Ծանոթագրություններ
Կատեգորիա:ԱՄՆ-ի իրավունքի աղբյուրներ Կատեգորիա:Ռուսաստանի ներխուժումն Ուկրաինա (2022)
Միջազգային արժեք
Միջազգային արժեք, համաշխարհային տնտեսության մեջ ապրանքի արտադրության վրա կատարվող աշխատանքի հասարակայնորեն անհրաժեշտ ծախսեր։
Միջազգային արժեքն առաջանում է տարերայնորեն, աշխատանքի հասարակական զարգացած բաժանման և կապիտալիստական համաշխարհային առևտրում ընթացող մրցապայքարի հետևանքով, ապրանքների ազգային տարբեր արժեքների և արտադրության գների հիման վրա։ Այն որոշվում է արտադրության համաշխարհային հասարակայնորեն նորմալ պայմաններում ապրանքների արտադրության համար պահանջվող հասարակայնորեն անհրաժեշտ աշխատաժամանակով։ Վերջինը կախված է աշխատանքի համաշխարհային միջին լարունության մակարդակից, որը չափվում է աշխարհում աշխատանքի միջին միավորով, և աշխատանքի համաշխարհային միջին արտադրողականությունից, որն ազգային մակարդակների միջինն է։ Հասարակայնորեն անհրաժեշտ համաշխարհային միջին աշխատաժամանակի կազմավորման հիմքը հիմնականում խոշոր մատակարար երկրում տվյալ ապրանքի արտադրության պայմաններն են։ Տնտեսական առավել սերտ կապեր ունեցող երկրների միջև կատարվող փոխանակության մեջ մեծ դեր խաղացող ապրանքատեսակների համար կարող է ձևավորվել տարածաշրջանային արժեք, որը միջազգային արժեքի մի տեսակն է։
Կատեգորիա:Տնտեսություն
Տեսություն
Տեսություն
Կատեգորիա:Գիտական մեթոդ Կատեգորիա:Գիտության փիլիսոփայություն Կատեգորիա:Փիլիսոփայական տերմինաբանություն Կատեգորիա:Գոյաբանություն
Կոնդ
Կոնդ, հին թաղամաս Երևանի արևելյան բարձրադիր մասում։ Հին Երևանի թաղամասերից։ Գտնվում է ժամանակակից Կենտրոն վարչական շրջանի սահմաններում։
Անվանում
Անվանումը տրվել է իր բարձր դիրքի պատճառով, քանի որ «կոնդ» հայերեն նշանակում է երկարաձիգ կամ բոլորակ բլուր ։ Պարսից տիրապետության ժամանակ այդ թաղի անունը փոխվել է և կոչվել «թափաբաշ», որը և Կոնդ բառի թարգմանությունն է ։
Կոնդում է գտնվում սուրբ Սուրբ Հովհաննես Մկրտիչ եկեղեցին։
Կոնդի հեռանկարային ծրագիր
Կոնդի վերակառուցման վերաբերյալ երկու անգամ մրցույթ է հայտարարվել և միայն երկրորդի դեպքում ընդունվել Արշավիր Աղեկյանի նախագիծը, որը համապատասխանում էր Կարեն Դեմիրճյանի մտապատկերին։ Կոնդում ևս նախատեսվում էր հանգստի, տուրիզմի և զվարճանքի օջախ ստեղծել՝ պահպանելով ազգային կոլորիտը։ Ուղղանկյուն այգու պարագծով նախատեսվում էր վերականգնել պահպանված 2-3 հարկանի հին տները և օգտագործել հայկական խոհանոցի ճաշատեսակներով ռեստորանների, սրճարանների, թեյարանների, ատրակցիոնների, խաղերի (այդ թվում նաև ազգային), գեղանկարչական ակումբների և այլնի համար։ Զբոսայգում նկարիչները կարող էին նկարել, ցուցադրել իրենց նկարները։ Մի խոսքով, ստացվում էր հայկական «Մոնմարտր»։ Առաջարկությունը` շուրջը կառուցել նաև բնակելի շենքեր, Կարեն Դեմիրճյանը մերժեց, նկատի ունենալով, որ դա կխախտի ռոմանտիկան և կոլորիտը։ Այդ նախագծերի իրականացման հարցում լուրջ բարդություններ չէին սպասվում, թեև Կոնդը գերբնակեցված տարածք էր և առկա էին իրացման դժվարություններ։ Սակայն Կոնդի վերակառուցման մի մասն արդեն սկսվել էր 1970-ական թթ. «Դվին» հյուրանոցի շինարարության ժամանակ։ Իսկ, Երևանի զարգացման մասին, 1985 թ. որոշումը ֆինանսական լայն հնարավորություններ և գործելու ազատություն տվեց ։
Կերժենսկի
Կերժենսկի (Керженский), գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Լիսկովսկի շրջանի բնակավայրեր
Սալոմոն Ավգուստ Անդրե
Սալոմոն Ավգուստ Անդրե (Salomon August Andrée, ), շվեդ ինժեներ, բնախույզ, օդագնաց, Արկտիկայի հետազոտող։
Կենսագրություն
Սալոմոն Ավգուստ Անդրեն ծնվել է 1854 թվականի հոկտեմբերի 18-ին, Գրենա քաղաքում, դեղագործ Կլաուս Գեորգ Անդրեի բազմանդամ  ընտանիքում։ Անդրեների ընտանիքն ուներ հինգ որդի և երկու դուստր։ Սալոմոնը ավարտել է Ստոկհոլմի թագավորական տեխնիկական ինստիտուտը։ Նա աշխատել է որպես գծագրող։ 1876 թվականին Սալոմոն Անդրեն Ֆիլադելֆիայի Համաշխարհային ցուցահանդեսում աշխատել է որպես Շվեդիայի տաղավարի պահակ, ինչը թույլ է տվել նրան ուշադիր ծանոթանալ բոլոր ցուցանմուշներին։
1892 թվականին նա Շվեդիայի Գիտությունների ակադեմիայից դրամական օժանդակություն ստացավ (Անդրեին աջակցում էին երկրի նշանավոր գիտնականներ Ն. Ա. Նորդենշելդը, Գ. Գիլդեբրանդ-Գիլդեբրանդսոնը, Գ. Ռետցիուսը, Օ. Մոնտելիուսը) և հետագա երկու տարիների ընթացքում սեփական «Սվեա» օդապարիկով ինը թռիչք իրականացրեց Շվեդիայի և Բալթիկ ծովի վրայով։ Նրանցից մեկում, չնայած փոթորկոտ եղանակին, նրա օդապարիկը բարձրացավ 4387 մետր՝ սահմանելով բարձրության ռեկորդ։ Թռիչքների ընթացքում եկան այն եզրակացության, որ անհրաժեշտ է օդապարիկը կառավարել, որի համար Անդրեն օգտագործում էր առագաստներ և գայդրոպներ (guide-rope), որը կես դար առաջ հայտնագործել էր բրիտանացի օդագնաց Չարլզ Գրինը։ Գայդրոպների և արգելակային պարանների  ծանրությունը օդապարիկին պահում էր որոշակի բարձրության վրա, իսկ գետնին, սառույցին կամ ջրին շփվելիս դանդաղեցնում էր թռիչքը։ Առագաստների և գայդրոպների մանևրունակության շնորհիվ Անդրեին հաջողվեց հասնել օդապարիկի կառավարման քամու ուղղությունից կախված երկու ուղղությամբ մինչև 27 աստիճանի սահմաններում և ինքնաբերաբար պահել այն 150-200 մետր բարձրության վրա ։
1895 թվականի փետրվարի 13-ին Անդրեն իր նախագիծը ներկայացրեց Շվեդիայի գիտությունների թագավորական ակադեմիայի նիստում, իսկ մեկ օր անց՝ Մարդաբանության և աշխարհագրության ընկերությունում։ Գիտնականների մեծ մասը քննադատաբար էին տրամադրվել։ Արշավախմբի կազմակերպման համար հայտարարվեց բաժանորդագրություն, թերթերում գովազդում էին Հյուսիսային բևեռի օդային արշավախմբին, Անդրեն հանդես էր գալիս զեկուցումներով։ Արշավախմբի համար անհրաժեշտ 130 հազար կրոն միջոցների հավաքագրման գործում, զգալի օժանդակություն ցուցաբերեց շպիցբերգենյան արշավախմբի նախկին ղեկավար դոկտոր Նիլե Էկհոլմը։ 1895 թվականի մայիսի 10-ին Ալֆրեդ Նոբելն այցելեց արտոնագրային գրասենյակ, որտեղ աշխատում էր Անդրեն և նվիրաբերեց 20 հազար կրոն։ Մի քանի օր անց, տեղեկանալով, որ իր օրինակը չի ցնցել հայրենակիցներին, նա գումարը հասցրեց 65 հազարի։ Այնուհետև Շվեդիայի թագավոր Օսկարը նվիրաբերեց 30 հազար կրոն, շուտով նույն գումարի չափով ներդրում կատարեց Բարոն Օսկար Դիքսոնը։
1896 թվականի գարնանը օդապարիկը պատրաստ էր, բայց արշավախումբը հետաձգվեց մեկ տարով։ Այդ ժամանակ Էկհոլմը հրաժարվեց մասնակցել արշավախմբին, պատճառաբանելով, որ կառուցված օդապարիկը չի բավարարում բևեռ թռչելու համար անհրաժեշտ պահանջներին և նրան փոխարինեց 25-ամյա ինժեներ Կնուտ Ֆրենկելը։
Անդրեի Արկտիկայի օդապարիկով Արկտիկայի արշավը կայացավ 1897 թվականի ամռանը, հուլիսի 11-ին Անդրեն երկու ուղեկցողներով (Ավգուստ Ստրինդբերգի զարմիկ, ֆիզիկոս և լուսանկարիչ Նիելս Ստրինդբերգ և Կնուտ Ֆրենկել), ջրածնով լցված սեփական կոնստրուկցիայի «Օրյոլ» օդապարիկով դուրս եկավ Շպիտսբերգենից՝ մտադրվելով հասնել Հյուսիսային բևեռ։
1897 թվականի հուլիսի 14-ին մեկնարկից ընդամենը 3 օր անց, ճանապարհորդները ստիպված եղան վայրէջք կատարել Բելիյ կղզուց 300 կմ դեպի հյուսիս գտնվող սառցադաշտի վրա։ Ոտքով և սահնակով նրանց հաջողվեց հոկտեմբերի 6-ին հասնել կղզի և ճամբար հիմնել Անդրեենիսետի սառույցից ազատ տարածքի վրա։ Արշավախմբի ճակատագիրը խորհրդավոր մնաց մինչև 1930 թվականը, երբ Բրատվաագ արշավախումբը հայտնաբերեց մի վրան, Անդրեի և նրա ուղեկիցների մնացորդները, լուսանկարչական ժապավեններ և ամսագրեր, ըստ երևույթին, նրանք մահացել էին կղզու վրա գտնվելուց մի քանի շաբաթվա ընթացքում։ Հետագա հետազոտությունների արդյունքներով առաջ քաշվեցին վարկածներ, որ Անդրեի արշավախմբի մահվան պատճառ կարող էր հանդիսանալ, մասնավորապես տրիխինելլյոզը, սպիտակ արջի հարձակումը կամ ածխածնի օքսիդից թունավորումը, կերոսինի նավթավառից, որը ճանապարհորդները օգտագործել էին ամուր փակված վրանը տաքացնելու համար։
Ի պատիվ Սալոմոն Անդրեի՝ Արևմտյան Շպիցբերգեն կղզու հյուսիսային մասը կոչվում է Անդրեի երկիր։
Աղբյուրներ
Կատեգորիա:Շվեդ ճարտարագետներ Կատեգորիա:Շվեդ ճանապարհորդներ Կատեգորիա:Շվեդ լուսանկարիչներ Կատեգորիա:Շվեդ գիտնականներ
Չվերթ 11 American Airlines
Թռիչքից տասնհինգ րոպե հետո զավթիչները, վիրավորելով երեք ուղևորի (հնարավոր է, որ նրանցից մեկը սպանվել է), կոտրելով օդաչուների խցիկի դուռը և սպանելով երկու օդաչուներին, գրավեցին ինքնաթիռը։ Մուհամեդ Աթթան՝ իսլամիստական ահաբեկչական Ալ-Քաիդա կազմակերպության անդամ և արտոնագրված կոմերցիոն օդաչու, վերցրեց «Բոինգի» կառավարումը։ Ավիադիսպետչերները հասկացան, որ 011 չվերթը գտնվում է անսպասելի իրավիճակում, երբ ինքնաթիռը դադարեց պատասխանել հարցումներին։ Գրավման փաստը բացահայտվեց, երբ Աթթան պատրաստվում էր հայտարարություն անել ուղևորներին առևանգման վերաբերյալ։ Բայց ուղևորների փոխարեն տեղեկատվությունը հասավ մինչև Բոստոնում օդային երթևեկության կառավարման ծառայություն։ Ուղեկցորդուհիներ Մեդլին Էմի Սուինին և Բեթի Էն Օնգը կապվեցին American Airlines ավիաընկերության հետ և հայտնեցին ինքնաթիռում առևանգիչների և զոհերի մասին։
Առևանգիչներ
Օդանավում գտնվել է հինգ առևանգիչ ՝ Առևանգիչներից չորսն ընտրվել էին ուղևորների ուսումնասիրության CAPPS համակարգչային համակարգի կողմից՝ ուղեբեռի լրացուցիչ զննության համար՝ պայթուցիկ  նյութեր հայտնաբերելու կասկածանքով։ Աթթայի ուղեբեռը ստուգվեց դեռ Փորթլենդում, ալ-Սուքամիի և երկու ալ-Շեհրիների ուղեբեռն ընտրվել է ստուգումների համար Բոստոնում։ Բոլորը, բացի Վալիդից (որը թռչում էր առանց ուղեբեռի), տրամադրեցին իրենց ուղեբեռը լրացուցիչ ստուգման համար։ CAPPS համակարգի ընտրությունը պատճառ չդարձավ հենց առևանգիչների լրացուցիչ ստուգումների համար ։
Արտաքին հղումներ
Կատեգորիա:2001 սեպտեմբեր Կատեգորիա:Սեպտեմբեր 11 իրադարձություններ Կատեգորիա:Ավիավթարներ Նյու Յորքում Կատեգորիա:Ավիավթարներ Բոինգ 767 Կատեգորիա:2001 թվականի սեպտեմբերի 11-ին առևանգված ինքնաթիռներ
Լյուդվիգ Ֆոյերբախ
Լյուդվիգ Անդրեաս ֆոն Ֆոյերբախ (Ludwig Andreas von Feuerbach, ), գերմանացի փիլիսոփա, մարդաբան, աթեիստ, կոմունիստ։ Քրեագետ, քրեական իրավունքի մասնագետ Պաուլ Յոհան Անզելմ ֆոն Ֆոյերբախի որդին։
Գործունեություն
Գիմնազիան ավարտելուց հետո՝ 1823 թվականին, ընդունվել է Հայդելբերգի համալսարանը, ապա տեղափոխվել է Բեռլին, լսել Հեգելի դասախոսությունները, որոնց ազդեցությամբ են ձևավորվել Ֆոյերբախի հայացքները։ Ավարտելով Բեռլինի համալսարանը՝ 1828 թվականին պաշտպանել է դիսերտացիա, դարձել էռլանգենի համալսարանի պրիվատ-դոցենտ։ Արդեն այդ շրջանում ծագում է Ֆոյերբախի տարաձայնությունը Հեգելի հետ կրոնի (մասնավորապես, քրիստոնեության) առնչությամբ, որը, Ֆոյերբախի համոզմամբ, անհարիր է բանականությանը և ճշմարտությանը։ «Մտքեր մահվան և անմահության մասին» անանուն երկում (1830) հերքել է հոգու անմահության գաղափարը․ Ֆոյերբախի հեղինակությունը պարզվելուց հետո գիրքը բռնագրավվել է, Ֆոյերբախը զրկվել դասավանդելու իրավունքից։ Սակայն նա շարունակում է գիտական գործունեությունը։ 17-րդ դարի փիլիսոփայության պատմությանը նվիրված եռահատոր աշխատությունում, ամբողջությամբ վերցրած մնալով հեգելականության դիրքերում, մեծ ուշադրություն է նվիրել մատերիալիստ փիլիսոփաներին և աթեիստներին, բարձր գնահատել գիտական մտքի զարգացման մեջ նրանց ներդրումը։
Ֆոյերբախը խանդավառությամբ է ընդունել 1848 թվականի հեղափոխությունը, ընտրվել է Ֆրանկֆուրտի ազգային ժողովի դեպուտատ, սակայն քաղաքական կյանքին ակտիվորեն չի մասնակցել։ Կյանքի վերջին տարիներին մեծ հետաքրքրություն է դրսևորել սոցիալական և տնտեսական պրոբլեմների նկատմամբ, ուսումնասիրել է Կարլ Մարքսի «Կապիտալը», իսկ 1870 թվականին մտել գերմանական սոցիալ-դեմոկրատական կուսակցության շարքերը։ Ֆոյերբախի հիմնական երկերն են՝ «Հեգելի փիլիսոփայության քննադատության շուրջը» (1839), «Քրիստոնեության էությունը» (1841, հայերեն հրատարակությունը՝ 1968), «Փիլիսոփայութան բարեփոխման նախնական թեզիսներ» (1842), «Ապագայի փիլիսոփայության հիմնադրույթներ» (1843)։
Ֆոյերբախի կյանքի գլխավոր գործը եղել է կրոնի դեմ անհաշտ պայքարը։ Ֆոյերբախը փիլիսոփայությունը և կրոնը դիտել է որպես իրար փոխբացառող աշխարհըմբռնումներ։ Ըստ Ֆոյերբախի՝ կրոնի իրական պատճառը «մարդու բնույթի» և նրա կյանքի պայմանների մեջ է։ Կրոնական պատրանքների սկզբնաղբյուրը մարդու կամքին չենթարկվող տարերքներից և ուժերից նրա կախվածության, անզորության զգացման մեջ է։ Անզորությունը ելք է գտնում երևակայությամբ ծնված հույսի և սփոփանքի մեջ. այսպես են առաջանում աստվածների՝ մարդկային հույսի իրականացման աղբյուրի, պատկերները։ Կրոնը, ըստ Ֆոյերբախի, ջլատում է իրական աշխարհում լավագույն կյանքի և այդ աշխարհը վերափոխելու մարդու ձգտումը, այն նենգափոխում ապագա գերբնական հատուցման հնազանդն համբերատար սպասումով։ Կրոնի քննադատությունը Ֆոյերբախի հայացքներում վերաճել է փիլիսոփայական իդեալիզմի քննադատության, որը նշանավորել է Ֆոյերբախի անցումը մատերիալիզմին (1839)։
Համոզվելով իդեալիզմի և կրոնի ընդհանրության մեջ՝ Ֆոյերբախը պայքարի ելավ իդեալիզմի առավել կատարյալ ձևի՝ գերմանական դասարան իդեալիզմի և դրա գագաթնակետի՝ Հեգելի փիլիսոփայության դեմ։ Իդեալիզմի հիմնական արատը, ըստ Ֆոյերբախի, կեցության և մտածողության նույնացումն է։ Մինչդեռ մտածողությունը ելնում է կեցությունից և ոչ թե հակառակը։ Հեգելյան իդեալիզմը Ֆոյերբախը համարել է փլիսոփայորեն գունազարդված աստվածաբանություն։ Սակայն Ֆոյերբախը մերժեց նաև Հեգելի դիալեկտիկան՝ չտեսնելով այլ, ոչ իդեալիստական դիալեկտիկայի հնարավորությունը։ Ֆոյերբախի մատերիալիզմը մարդաբանաէան Է։ Նա տվել է մարդու բնույթի կենսաբանական և ոչ թե սոցիալական մեկնաբանություն՝ դրանում դրսևորելով իր մատերիալիզմի մետաֆիզիկական բնույթը և սահմանափակությունը։
Ֆոյերբախի բարոյագիտությունը ելնում է «Ես»-ի և «Դու»-ի միասնությունից և փոխադարձ կապից։ Երջանկության ձգտումը, որը դիտարկվել է որպես մարդկային կամքի շարժիչ ուժ, առաջ է բերում բարոյական պարտքի գիտակցություն, քանի որ «Ես»-ը առանց «Դու»-ի չի կարող ոչ երջանիկ լինել, ոչ Էլ առհասարակ գոյություն ունենալ։ Անձնական երջանկության ձգտումը դուրս է գաւիս եսապաշտության շրջանակներից, այն անհասանելի է մարդկային միությունից դուրս։ Ֆոյերբախի բարոյագիտական ուսմունքը, շնորհիվ իր հումանիստական, դեմոկրատական և հակակրոնական բնույթի, առաջադիմական նշանակություն է ունեցել։ Սակայն կտրված լինելով պատմամատերիալիստական հիմքից՝ Ֆոյերբախի բարոյագիտությունը (ինչպես և աթեիզմը) մետաֆիզիկական Էր և չհանգեցրեց հասարակական կեցության վերափոխման անհրաժեշտությունը ընդունելուն։ Ֆոյերբախի մատերիալիզմը դարձավ մարքսիզմի փիլիսոփայության ձևավորման ելակետը։
Գրականություն
Կատեգորիա:Գերմանացի փիլիսոփաներ Կատեգորիա:19-րդ դարի փիլիսոփաներ Կատեգորիա:Գերմանացի մարդաբաններ Կատեգորիա:Հայդելբերգի համալսարանի շրջանավարտներ Կատեգորիա:Գերմանացի աթեիստներ Կատեգորիա:Հումբոլդտի համալսարանի շրջանավարտներ Կատեգորիա:Գերմանացի հումանիստներ Կատեգորիա:Գերմանացի աստվածաբաններ Կատեգորիա:Կրոնների քննադատներ Կատեգորիա:Քաղաքական փիլիսոփաներ
NEWS.am
NEWS.am (Լուրեր Հայաստանից - NEWS.am), հայաստանյան լրատվական-վերլուծական գործակալություն։ Մասնագիտացած է լրատվական և վերլուծական նյութերի պատրաստման ու դրանց սփռման գործում։
Կայքը իրեն նկարագրում է որպես «անկախ լրատվական-վերլուծական գործակալությունը մասնագիտացած է լրատվական և վերլուծական նյութերի պատրաստման ու դրանց սփռման գործում»։
Պատմություն
Կայքը հիմնադրվել է 2009 թվականի հուլիսին։
Բովանդակություն
Ինչպես նշված է կայքում, կայքը տալիս է լրատվական տեղեկատվություն Հայաստանի ու Արցախի, ինչպես նաև Սփյուռքի հասարակական, քաղաքական և տնտեսական իրադարձությունների մասին։ Այն նաև իր ուշադրության կենտրոնում է պահում Հարավային Կովկասի երկրների կարևոր իրադարձությունները, խնդիրներն ու զարգացումները ։
Ինչպես նշված է կայքում, գործակալության հիմնական բովանդակությունն են կազմում.
Վիճակագրություն
2020 թ. փետրվարի դրությամբ կայքն ունենում է օրական մոտ 340 000 այցելու ։
Անձնակազմ
NEWS.am լրատվական գործակալության անձնակազմի անդամներ են.
Ծանոթագրություններ
Կատեգորիա:Հայաստանի լրատվական կայքեր Կատեգորիա:Հայերեն կայքեր Կատեգորիա:2010 կայքեր
Բոգոյավլենսկայա (Կոնստանտինովսկի շրջան)
Բոգոյավլենսկայա (Богоявленская), գյուղ (ստանիցա) Ռուսաստանի Դաշնության Ռոստովի մարզի Կոնստանտինովսկի շրջանում։ Բոգոյավլենսկի գյուղական համայնքի վարչական կենտրոնն է։ 2002 թ. տվյալներով Բնակչությունը կազմում է 1082 մարդ։ Հիմնվել է 1669 թ.։
Կատեգորիա:Ռոստովի մարզի Կոնստանտինովսկի շրջանի բնակավայրեր Կատեգորիա:1669 թվականին հիմնադրված բնակավայրեր
Աստերոիդների ցանկ (109301-109400)
Աստերոիդների ցանկ (109201-109300) * Աստերոիդների ցանկ * Աստերոիդների ցանկ (109401-109500)
Société Radio-Canada
Կանադայի ռադիոհեռարձակող կորպորացիա (The Canadian Broadcasting Corporation, CBC, la Société Radio-Canada, SRC), Կանադայի ռադիոյի և հեռուստատեսության պետական ընկերություն։ Հիմնվել է 1936 թվականի նոյեմբերի 1-ին, ֆինանսավորվում է կառավարության կողմից։ Գլխավոր գրասենյակը գտնվում է մայրաքաղաք Օտտավայում։
Հեռուստատեսություն
Հեռարձակվում է անգլերեն, ֆրանսերեն և 8 այլ տեղական լեզուներով։
Ծանոթագրություններ
Կատեգորիա:Կանադայի հեռուստաընկերություններ Կատեգորիա:Անգլալեզու հեռուստաալիքներ Կատեգորիա:Ֆրանսալեզու հեռուստաալիքներ
Գուլի (գյուղ, Խմելնիկի շրջան)
Գուլի (Гулі), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1790 թվականին։
2001 թվականի տվյալներով Գուլի գյուղում բնակվում էր 8 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 44,44 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Խմելնիկի շրջանի բնակավայրեր Կատեգորիա:Ուկրաինայի գյուղեր Կատեգորիա:1790 թվականին հիմնադրված բնակավայրեր
Քաբա-Չուխուր
Քաբա-Չուխուր, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Աբոլոնե (գյուղ, Սմոլենսկի շրջան)
Աբոլոնե (Аболонье), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Օսմուսաար
Օսմուսաար, Օսմուսսար կամ Օդենսհոլմ (Osmussaar, Odensholm), կղզի Բալթիկ ծովում։ Կղզին պատկանում է Էստոնիային։ Շվեդական տարբերակ Օդենսհոլմը անվանվել է ի պատիվ սկանդինավյան աստված Օդինի անունից, որի մարմինը ըստ լեգենդի թաղված է հենց այս կղզում։ Տարածքը 4,69 կմ2, իսկ բնակչությունը՝ 2000 մարդ (2009 թ. տվյալներով)։ Վարչականորեն պատկանում է Էստոնիայի Նոառոցի շրջանին։
Արտաքին հղումներ
Կատեգորիա:Կղզիներ այբբենական կարգով Կատեգորիա:Էստոնիայի կղզիներ Կատեգորիա:Բալթիկ ծովի կղզիներ
(9653) 1996 AL2
(9653) , աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 13-ին Տակեշի Ուրատայի կողմից Օոհիրայում ։
Միջին հեռավորությունը Արեգակից կազմում է 2,64713 ա. մ., առավելագույնը մոտենում է 2,3003 ա. մ. հեռավորության վրա և հեռանում 2,994 ա. մ. ։ Արեգակի շուրջ մեկ ամբողջական պտույտ է կատարում 1573,12 երկրային օրվա ընթացքում, իր ուղեծրով շարժվելով միջինում 0,228845 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,2° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մալայա Մարտինովկա (Մարտինովսկի շրջան)
Կատեգորիա:Ռոստովի մարզի Մարտինովսկի շրջանի բնակավայրեր Կատեգորիա:Ռուսաստանի խուտորներ
Ալգեթի (Մառնեուլի շրջան)
Ալգեթի (ალგეთი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 4253 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մառնեուլի շրջան
Սպասիր ինձ (բանաստեղծություն)
«Սպասիր ինձ» («Жди меня»), Կոնստանտին Սիմոնովի բանաստեղծությունը։ Գրվել է 1941 թվականի հուլիս-օգոստոս ամիսներին ։ Նվիրված է դերասանուհի Վալենտինա Սերովային։
Ստեղծման պատմություն
Կոնստանտին Սիմոնովն ընթերցողին ուղղված նամակում (1969 թվական) գրել է. «Սպասիր ինձ» բանաստեղծությունը ոչ մի հատուկ պատմություն չունի։ Պարզապես ես գնացի պատերազմ, իսկ կինը, որին ես սիրում էի, թիկունքում էր։ Եվ ես նրան նամակ գրեցի բանաստեղծության ձևով...» :
Սկզբում բանաստեղծությունը նախատեսված չէր հրապարակման համար, որովհետև չափազանց անձնական է։ Այնուամենայնիվ, Սիմոնովը բազմիցս ընթերցել է այն իր ընկերների համար։ Առաջին անգամ դա տեղի է ունեցել 1941 թվականի հոկտեմբերին հյուսիսային ճակատում, երբ նա բանաստեղծությունը կարդացել է իր ընկերոջ՝ ֆոտոթղթակից Գրիգորի Զելմի համար, և նրա համար հեղինակը նոթատետրից արտագրել է բանաստեղծություն՝ նշելով ամսաթիվը՝ «13 հոկտեմբերի 1941 թվական, Մուրմանսկ»։ 1941 թվականի դեկտեմբերի 9-ին Սիմոնովը բանաստեղծություն կարդացել է ռադիոեթերում ։
Արձագանքների հիման վրա 1941 թվականի վերջին և 1942 թվականի սկզբին, այնուամենայնիվ, հեղինակը համաձայնել է բանաստեղծությունը տալ տպագրության։ Սիմոնովը փորձել է բանաստեղծությունը հրապարակել «На штурм» (44-րդ բանակի տպագիր օրգան) թերթում և «Красная звезда»-ում, որտեղ աշխատել է, սակայն երկու հրատարակություններն էլ նրան մերժել են։ Առաջին անգամ այն տպագրվել է «Պրավդայում» 1942 թվականի հունվարի 14-ին երրորդ էջում։
Ինչպես նշել է գրականագետ Մարիետա Չուդակովը, Սիմոնովի բանաստեղծության հայտնվելը մամուլում ընկալվել է որպես գրաքննության սահմանափակումների խախտում, քանի որ նախորդ ժամանակաշրջանի պաշտոնական պոեզիայում առանձնապես ուժեղ անձնական սիրո թեման չի խրախուսվել ։
Գրականագետ Ի. Կուկուլինի կարծիքով՝ Սիմոնովի համար օրինակ կարող էին ծառայել ֆոլկլորային հմայական խոսքերը, արծաթե դարի ռուսական պոեզիայի որոշ ստեղծագործություններ, ինչպես նաև Ալեքսանդր Կոչետկովի «Բալլադ ծխեցված վագոնի մասին» ստեղծագործությունը, որը գրվել է 1932 թվականին և փոխանցվել է ձեռքից ձեռք պատերազմի տարիներին ։
Պատերազմի տարիներին բանաստեղծությունն անհավանական ժողովրդականություն է վայելել։ Կուկուլինը գրում է. «Սպասիր ինձ»-ը ոչ միայն նման էր հմայախոսության իր ժանրով, այլև գործում էր որպես այդպիսին սոցիալական պրակտիկայում։ Այս բանաստեղծության բազմակի ընթերցումը ինքնին հոգեբանական գործառույթ է ունեցել։ Բժիշկ Սլավա Մենդելևնա Բեսկինան, որը պատերազմի ժամանակ աշխատում էր ռազմաճակատային հոսպիտալներում, հիշում էր, որ վիրավոր զինվորները, երբ նրանց ուժեղ ցավ էին զգում, անգիր էին արտասանում «Սպասիր ինձ» ։
Ֆիլմերում
Բանաստեղծության համար երաժշտություն է գրել Մատվել Բլանտերը։
Արտաքին հղումներ
Կատեգորիա:Կոնստանտին Սիմոնովի ստեղծագործություններ
(1768) Ապենզելա
(1768) Ապենզելա (Appenzella), աստերոիդ աստերոիդների հիմնական գոտում։ Հայտնաբերվել է 1965 թվականի սեպտեմբերի 23-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,449532 ա. մ., առավելագույնը մոտենում է 2,0091 ա. մ. հեռավորության վրա և հեռանում 2,89 ա. մ. ։ Արեգակի շուրջ մեկ ամբողջական պտույտ է կատարում 1400,31 երկրային օրվա ընթացքում, իր ուղեծրով շարժվելով միջինում 0,257087 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։
Ըստ Տոլենի սպեկտրալ դասակարգման պատկանում է F դասին ։
Արտաքին հղումներ
Կատեգորիա:Աստերոիդների դաս F Կատեգորիա:1965 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տյուստեյ
Տյուստեյ  (Тюстей), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սադրա գետի աջ ափով՝ 38 կմ հեռավորության վրա։ Գետի երկարությունը 11 կմ է։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
61-րդ հյուսիսային զուգահեռական
61-րդ հյուսիսային զուգահեռականը Երկրի կենտրոնով և հասարակածի վրայի համապատասխան կետերի հետ 61°-ի անկյուն կազմող կետերից կազմված շրջագիծն է։
Անցնում է Հյուսիսային Ամերիկայով, Ատլանտյան օվկիանոսով, Եվրոպայով, և Ասիայով։
Երկրի վրա գտնվող այս լայնության կետերից նայելիս արևը հորիզոնից վերև է գտնվում 19 ժամ 16 րոպե՝ ամառային և 5 ժամ 32 րոպե՝ ձմեռային արևադարձերի ժամանակ ։
Երկարությունը 19 479 կմ է, որը կազմում է հասարակածի երկարության 48․6%-ը։
Աշխարհի շուրջ
Սկսած ամսաթվի սահմանից դեպի արևելք
Ծանոթագրություններ
Կատեգորիա:Հյուսիսային զուգահեռականներ
Սուտլեմա
Սուտլեմա (Sutlema), գյուղ Էստոնիայի Ռապլամաա նահանգի Կոհիլա շրջանում։
2011 թվականի տվյալներով գյուղում բնակվում էր 181 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Կոհիլա շրջանի բնակավայրեր Կատեգորիա:Էստոնիայի գյուղեր
Կերլիգաչ
Կերլիգաչ (Керлигач, Кирлегəч), գյուղ Ռուսաստանի Թաթարստան հանրապետության Լենինոգորսկի շրջանի կազմում։
Բնակչությունը 2010 թվականին գրանցված տվյալներով կազմում էր 525 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1745 թվականին հիմնադրված բնակավայրեր Կատեգորիա:Ռուսաստանի Թաթարստան հանրապետության Լենինոգորսկի շրջանի բնակավայրեր
Կոլոդեզկի
Կոլոդեզկի (Колодязьки), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1929 թվականին։
2001 թվականի տվյալներով Կոլոդեզկի գյուղում բնակվում էր 118 մարդ։ Բնակավայրը զբաղեցնում է 0,463 կմ² տարածք։ Բնակչության խտությունը կազմում էր 254,86 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր Կատեգորիա:1929 թվականին հիմնադրված բնակավայրեր
Յուլյա Գավրիլինա
Կենսագրություն
Ծնվել է 2002 թվականին հունիսի 26-ին Սիբիրում։ Փոքր տարիքում կորցրել է հորը ։ Երկու տարեկանում ընտանիքի հետ տեղափոխվել է Մոսկվա ՝ տատիկի մոտ։ Ապրում է մոր և խորթ հոր հետ։ Մանուկ հասակում հետաքրքրվել է պարով։
14 տարեկանում գրանցվել է «Musical.ly» (արդեն Տիկտոկ) կայքում։ Նրա վիդեոների թեմաներն են՝ հումոր, պարեր, երգեր (քավերներ հանրաճանաչ հիթերի վրա) ։ Դա նրան բերել է մեծ ճանաչում։ 2020 թվականի դեկտեմբերի դրությամբ նրա տիկտոկյան էջն ուներ ավելի քան 8 միլիոն հետևորդ։
2020 թվականի ապրիլից ընդգրկված է «Hype House Rus» տիկտոկերների տան մեջ։ 2020 թվականի ամռանը առաջնելույթ է ունեցել որպես երգչուհի՝ ներկայացնելով հանրությանը «Жу Жу» հիթը ։ Աշնանը՝ հոկտեմբերի 17-ին, Յուլյան թողարկել է «Только ты» երգը։ Դեկտեմբերի 27-ին Յուլյան թողարկել է «Замело» ամանորյա երգը։
Ծանոթագրություններ
Կատեգորիա:Ռուս երգիչներ Կատեգորիա:21-րդ դարի երգիչներ և երգչուհիներ Կատեգորիա:Ռուս հաղորդավարուհիներ Կատեգորիա:Ռուս բլոգերներ Կատեգորիա:Բեմական կեղծանուններ
Շպեխտեն
Շպեխտեն (Spechtensee), լիճ Ավստրիայում, Շտիրիա նահանգում։ Ծովից բարձրությունը 1051 մ է, լճի հայելու մակերեսը՝ 0,04 կմ², իսկ առավելագույն խորությունը՝ 8 մ (ըստ որոշ աղբյուրների՝ 11 մետր) ։ Գտնվում է Պրյուգ-Տրաուտենֆելս կոմունայում։ Լճի ափին կա տուրիստական հյուղակ, որը պատկանում է ասվստրիական տուրիստական ակումբին։
Արտաքին հղումներ
Կատեգորիա:Լճեր այբբենական կարգով Կատեգորիա:Ավստրիայի լճեր Կատեգորիա:Եվրոպայի լճեր
Ժասմին (ֆիլմ)
«Ժասմին» (Blue Jasmine), Վուդի Ալլենի եզակի դրամատիկ ֆիլմերից։ Ֆիլմի համաշխարհային պրեմիերան կայացել է 2013 թվականի հուլիսի 26-ին (սահմանափակ վարձույթ Նյու Յորքում ու Լոս Անջելեսում)։ Լայն ամերիկյան վարձույթը թողարկվել է օգոստոսի 23-ին։
Գլխավոր դերակատարը Քեյթ Բլանշետն է, ով, ըստ մեծաթիվ կինոքննադատների, Վուդի Ալլենի ֆիլմում ստեղծել է իր կարիերայի ամենաուժեղ ու հաջողված դերերից մեկը։ Դերասանուհին ներառվել էր «Օսկար»-ի բոլոր ցանկերի լավագույն դերասանուհիների շարքում ։ Այդ դերասանական խաղի համար նա արժանացավ բազմաթիվ մրցանակների, այդ թվում «Ոսկե գլոբուս», BAFTA և «Օսկար»։
Համաձայն կինոմամուլի ներկայացուցիչների վճռի «Ժասմինը» լավագույնն ֆիլն էր, որը Վուդի Ալլենը նկարահանել է «Գնդակները Բրոդվեյի վրայով» (1994) ֆիլմից հետո ։ Որոշ տեսաբաններ որոշակի նմանություններ գտան «Ժասմին»-ի սյուժեի ու Թենեսի Ուիլյամսի հայտնի «Տրամվայ „Ցանկություն“» պիեսի ու դրա 1951 թվականին նկարահանված դասական էկրանիզացիայի մեջ
Սյուժեն
Հել (Ալեք Բոլդուին) և Ժասմին (Քեյթ Բլանշետ) Ֆրենսիսները՝ մուլտիմիլիոնատեր ամուսնական զույգ, ապրում է հարստության ու ամենակարողության արատավոր կյանքով, խուսավարելով կալվածքների, զբասանավերի ու կայացած ընկներների միջավայրում։ Մի օր ամեն ինչ փլուզվում է. խաբեբա Հելը բռնվում է իր խարդախությունների համար ու բանտ ընկնում (ֆիլմի առաջին կեսում սա կարելի է եզրակացնել գործող անձանց առաջին դեմքով պատմվող պատմություններից)։ Ժասմինի համար իրավիճակն առավել ծանր էր, քանի որ ամուսինը բանտ ընկնելուց առաջ խոստովանում է, որ դավաճանել է իրեն։
Հուսալքված ու սնանկացած Ժասմինը տեղափոխվում է Սան Ֆրանցիսկո, ոչ հարուստ Ջինջերի (Սալլի Հոքինս) մոտ, որի հետ միասին մեծացել է որդեգրած ընտանիքում։ :
Բանտում Հելը ինքնասպան է լինում կախվելով սեփական խցում։ Նրանց որդին՝ Դեննին (Օլդեն Էյրենբայք) խզում է բոլոր կապերը առանց այդ էլ անելանելի վիճակում գտնվող մոր հետ, պնդելով որ նա մեղավոր կատարվածում։
Ժասմինը սկսում է տարվել ալկոհոլով։ Նա աշխատանքի է ընդունվում տեղական ատամնաբույժներից մեկի՝ բժիշկ Ֆլիկերի (Մայքլ Սթալբերգ) մոտ՝ որպես գործավարուհի, բայց շուտով դուս է գալիս աշխատանքից բժշկի սեռական նկրտումներին չդիմանալու պատճառով։ Ժասմինի համար կյանքն արդեն կորցրել էր իմաստը, մինչև նա հանդիպում է հեռանկարային դիվանագետ Դուայթ Ուեսթլեքին (Փիթեր Սարսգաարդ), ով ձգտում էր կոնգրեսմեն դառնալ։ Մոտ շփումից հետո Ուեյսթլեյքը Ժասմինին ամուսնության առաջարկություն է անում, առանց իմանալու նրա անցյալի մանրամասները։
Ուեսթլեյքի ու Ջինջերի նախկին ամուսնու՝ Օգիի (Էնդրյու Դայս Քլեյ) հանդիպումը փոխում է նրա պլանները։ Օգին, չարացած լինելով Ֆրենսիսների ընտանիքի նկատմամբ, Դուայթին պատմում է Ժասմինի անձնական կյանքի բոլոր տհաճ մանրամասները։ Բացի այդ, նա Ժասմինին պատմում է Դեննիի մասին, ով այդ ժամանակ աշխատում էր երաժշտական գործիքների խանութում։ Պարզվում է, որ Հելին ոստիկանությանը մատնել է հենց Ժասմինը՝ փորձելով վրեժ լուծել նրանից դավաճանությունների համար։ Այս ամենից հետո Ժասմինը քրոջն ասում է, որ ամուսնանում է Դուայթի հետ ու հեռանում է նրա բնակարանից։
Ֆիլմի վերջին հատվածում Ժասմինը նստած է նստարանին, խոսում է ինքն իր հետ՝ գաղափար անգամ չունենալով, թե ինչպես կարելի է շարունակել հետագա կյանքը։ Նրա գլխում հնչում է Blue Moon երգը, որի տակ նա ծանոթացել էր Հելի հետ, բայց առաջին անգամ նա չի կարողանում հիշել երգի բառերը։
Ստեղծումը
2012 թվականի մարտին հայտարարվեց, որ Վուդի Ալլենն իր հերթական ֆիլմի գլխավոր դերակատարուհու համար ընտրել է «Օսկար»-ի դափնեկիր դերասանուհի Քեյթ Բլանշետին ։ Նույն թվականի հունիսին Բլանշետի մասնակցությունը ֆիլմին պաշտոնապես հաստատվեց, իսկ նկարահանող խմբին միացավ ամբողջ դերասանական կազմը
Ժապավենի նկարահանման աշխատանքները կատարվել էն 2012 թվականի երկրորդ կեսում Նյու Յորքում և Սան Ֆրանցիսկոյում։ 2013 թվականի հունվարին Վուդի Ալլենը հայտարարեց, որ ֆիլմն անվանել է Blue Jasmine (անգլերեն), որը թարգմանվեց ուղղակի «Ժասմին» ։ «Ժասմին»-ը ֆիլմի գլխավոր հերոսուհու անունն է, իսկ օրիգինալ անվանումը՝ Blue Jasmine, կարելի է թարգմանել որպես «տխուր, թախծոտ Ժասմին»։
Կոստյումներ
«Ժասմին» ֆիլմի կոստյումների պատրաստմամբ զբաղվել է անձամբ Կարլ Լագերֆելդը, ով Քեյթ Բլանշետի հետ ջերմ հարաբերությունների մեջ էր։ Դիզայներ Սյուզի Բենզինգերը հիշում է.
Բլանշետի ջանքերը
Մի վայրկյանում ամբողջ կյանքը գլխիվայր շուռ եկած ալկոհոլիկ կնոջ կերպարի մեջ մտնելու համար Քեյթ Բլանշետը «հիանալի գինի էր վայելում» ու ուսումնասիրում նմանատիպ իրավիճակներում հայտնված կանանց ճակատագրեր, հետևում նրանց կյանքին։ Մասնավորապես նա հետևում էր Ռութ Մեյդոֆին՝ հայտնի սկանդալային խաբեբա Բեռնարդ Մեյդոֆի կնոջը ։
Քննադատությունն ու վարկանիշը ըստ տարբեր կայքերի
Կինոքննադատ Susan Wloszczyna-ն ֆիլմի մասին գրում է.
Rotten Tomatoes կայքի մեկնաբանությունների 91%-ում դրական էին արտահայտվում ֆիլմի մասին։ IMDb հանդիսատեսը ֆիլմը գնահատել է 7.3՝ 10 հնարավորից։ Metacritic-ի միջին գնահատականը 78 է։
Արտաքին հղումներ
Կատեգորիա:2013 ֆիլմեր Կատեգորիա:Վուդի Ալլենի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:Warner Bros. ֆիլմեր Կատեգորիա:Ամերիկյան կինոկատակերգություններ Կատեգորիա:BAFTA մրցանակի դափնեկիր ֆիլմեր Կատեգորիա:2013 դրամա ֆիլմեր Կատեգորիա:Ամուսնական դավաճանությունը ֆիլմերում
Լևոն Մինասյան
Լևոն Ժակի Մինասյան, հայ նկարիչ։